Դան Բալան

Դան Միհայ Բալան (ռումիներեն՝ Dan Mihai Bălan, ), մոլդովացի եվրոդանս և կոմերցիոն փոփ ժանրերում ստեղծագործող երգիչ, երգերի հեղինակ և երաժշտական պրոդյուսեր։ Բալանն առավել հայտնի է մոլդովական «O-Zone» երաժշտական եռյակում հանդես գալով, որի կազմում թողարկել է «Dragostea din tei» (Սերն ինչպես մի ծաղիկ) համաշխարհային հիթ դարձած կատարումը։

Ընտանիք 
Հայրը՝ Միհայ Բալանը, դիվանագետ է, նախկինում եղել է Իսրայելում Մոլդովայի Հանրապետության դեսպան։ Ներկայումս Մոլդովայի Հանրապետության Տեղեկատվության և անվտանգության ծառայության պետն է։ Մայրը՝ Լյուդմիլա Բալանը, հայտնի հեռուստահաղորդավարուհի է։ Քույրը՝ Սանդա Բալանը, հեռուստահաղորդավարուհի է։

Մանկություն 
Դան Բալանը ծնվել է 1979 թվականի փետրվարի 6-ին Քիշնևում։ 11 տարեկանում ծնողները նրան նվիրեցին իր առաջին երաժշտական գործիքը՝ ակորդեոն։ Դանը սովորել է երաժշտական դպրոցում։ Բայց, չնայած երաժշտական տաղանդին, դպրոցն ավարտելուց հետո ծնողները Դանի համար ընտրեցին այլ ուղղվածություն՝ իրավաբանություն։ Դանը չհակաճառեց, և 1996 թվականին սկսնակ երգիչն ընդունվեց իրավանական ֆակուլտետ։

Կարիերայի սկիզբ 
Ծնողները Դանին խոստացել էին գնել նոր սինթեզատոր, եթե նա առանց խնդիրների ինստիտուտ ընդունվի։ Դանը հավաքեց իր առաջին՝ Inferialis խումբը, որը հանդես էր գալիս գոթիկ-դում-մետալ ոճում։ Այդ ժամանակ նա հասկացավ, որ իր ուղին իրավագիտությունից շեղվեց, և ինքն ուզում է զբաղվել միայն երաժշտությամբ։

Inferialis ռոք-խումբ (1996-1998) 
Ինստիտուտից հեռանալուց հետո Դանն սկսեց զբաղվել իր ռոք-խմբի առաջխաղացման հարցերով։ Խմբի առաջին համերգը տեղի ունեցավ Քիշնևի գործարաններից մեկի համերգասրահում։

Էլեկտրոնային ստեղնաշարային գործիքներով կատարված փորձերն արտիստի ստեղծագործական աշխատանքի բոլորովին նոր փուլի սկիզբը դրեցին։ Այդ աշխատանքի արդյունքում 1998 թվականի վերջին գրվեց «De la mine («Ինձնից») երգը, որը կոմերցիոն երաժշտության ոլորտում առաջին քայլն էր։

Սկավառակագրություն

Սինգլներ

Մրցանակներ

Ծանոթագրություններ

Արտաքին հղումներ 
 Պաշտոնական կայք

Մոլդովացի երգիչներ
Մոլդովացի երաժիշտներ
Մոլդովացի կոմպոզիտորներ